امریکا قوشمه ایالتلری دولت رهبری دونالد ترامپ نینگ اوروپا بیرلیگی ایلچی لیگی کاندیدی تد مالوچ فتح الله چی ترور تشکیلاتی باشلیغی فتح الله گولن نینگ ترکیه گه تاپشیریلیشی نینگ ممکن ایکن لیگی نی بیلدیردی.
تد مالوچ ترکیه ده کورسه توو آلیب باریتگن خصوصی بیر تلویزیون بیلن قیلگن مصاحبه سیده گولن نینگ ترکیه گه تاپشیریلیشی بیلن علاقه لی, "جولای آیی نینگ 15 نچی کونیده گی کودتا تشبثی گه تیگیشلی انیق معلومات لر گه ایگه میز.  امریکا نینگ اوشبو کیشی نی ترکیه گه تاپشیرمسلیگی اوچون هیچ قنده ی بیر دلیل موجود ایمس.  اوباما رهبریتی دوریده کیره ک لیک قدم لر تشلنمه گن ایدی.  اوشبو ترور تشکیلاتی نینگ کلینتن خیریه سازمانی بیلن ارتباطی بولگن لیگی بیلدیریلگن ایدی.  بیراق, ترامپ رهبریتی نینگ گولن نی ترکیه گه تاپشیره دیگن لیگی نی اویله ماقده من.  بونده ی بیر کودتا تشبثی نینگ باشلیغی بیر کیشی توپراق لری میز ده یشه ماقده.  ترکیه بیر ناتو اعضا سی و بیز نینگ ستراتژیک همکاری میز دن عبارت.  ترکیه نینگ اوشبو طلبی نینگ ترامپ رهبریتی گه هم بیلدیریلیشی کیره ک" دییه قید ایتدی.
ترکیه جمهوریتی جمهوررئیسی رجب طیب اردوغان بیلن امریکا قوشمه ایالتلری دولت رهبری دونالد ترامپ نینگ یخشی بیر شکلده اوز ارا کیلیشیب آله دیگن لیک لری نی بیلدیرگن مالوچ اوز سوز لری نی, "ایککی رهبر آره سیده جوده یخشی صحبت لرنینگ بولیب اوتگن لیگی بیلدیریلدی.  کیله جک آیلرده اوز ارا اوچره شیش لری ممکن.  استعداد لری و خصوصیت لری جهتی دن اوخشش تامان لری نینگ موجود ایکن لیگی نی اویله ماقده من" شکلیده دوام ایتتیردی.
اردوغان نینگ قیته باشدن ترکیه نینگ کوچی نی آرتیریش و ترامپ نینگ امریکا نی کتته بیر اولکه گه ایلنتریش هدف لری نینگ بیر خیل ایکن لیگی نی بیلدیرگن مالوچ, ترامپ نینگ فقط گینه تجاری ایمس, بلکه سیاسی و حربی جهت دن هم ترکیه نینگ اهمیتی نی درک ایتگن لیگی نی ایسله تیب اوتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
